
Na podlagi 52. člena Statuta Nove univerze z dne 17. 11. 2025, je Senat Nove univerze dne 16. 12. 2025 sprejel naslednji
POSLOVNIK KAKOVOSTI NOVE UNIVERZE
1 O NOVI UNIVERZI

Naslov: Mestni trg 23, 1000 Ljubljana
Telefon: +386 5 338 44 99
Fax: +386 5 338 44 01
Mail: rektorat@nova-uni.si
Spletna stran: www.nova-uni.si
Matična številka: 3420825000
ID številka za DDV: 86426494
Transakcijski računa: SI560209 1026 3357 011 Odprt pri NLB.
1.1 Članice Nove univerze:
NOVA UNIVERZA, EVROPSKA PRAVNA FAKULTETA
Naslov: Delpinova ulica 18B, 5000 Nova Gorica
Telefon: 05 338 44 00
Mail: info@epf.nova-uni.si
Spletna stran: www.epf.nova-uni.si
Matična številka: 2146916000
ID številka za DDV: SI78769108
Transakcijski račun: SI56 0230 9025 5246 829 pri NLB d.d.
NOVA UNIVERZA, FAKULTETA ZA DRŽAVNE IN EVROPSKE ŠTUDIJE

Naslov: Žanova ulica 3, 4000 Kranj
Telefon: 04 260 1 850
Mail: info@fds.nova-uni.si
Spletna stran: www.fds.nova-uni.si
Matična številka: 1555057

ID številka za DDV: SI97414344
Transakcijski račun: 02010-0089873376 odprt pri NLB d.d.

NOVA UNIVERZA, FAKULTETA ZA SLOVENSKE IN MEDNARODNE ŠTUDIJE

Naslov: Mestni trg 23, 1000 Ljubljana
Telefon: 05 934 47 62
Spletna stran: info@fsms.nova-uni.si
Matična številka: 6383629000
ID številka za DDV: SI 60016256
Transakcijski računi: SI56 0206 8026 0436 983 pri NLB d.d.
NOVA UNIVERZA, FAKULTETA ZA PSIHOTERAPIJO

Naslov: Mestni trg 23, 1000 Ljubljana

Telefon: 05 934 47 62

Spletna stran: info@fp.nova-uni.si
Matična številka: 7354479000

ID številka za DDV: SI 67996612
Transakcijski računi: SI56 0284 3026 6637 078 pri NLB d.d.

2 VREDNOTE NOVE UNIVERZE

Nova univerza (v nadaljevanju tudi: univerza) povezuje akademsko skupnost profesorjev, raziskovalcev, študentov ter drugih sodelavcev ter skrbi za svojo prepoznavnost in uveljavitev tako doma, kakor tudi po svetu. Svoje strokovno in javno delovanje, izobraževanje, raziskovanje, ter povezave med člani utemeljuje na vrednotah:

· spoštovanja človekovega dostojanstva in ostalih najvišjih etičnih načel,

· akademske svobode sodelavcev in študentov,

· akademske odličnosti,

· avtonomije v odnosu do države, političnih strank, korporacij in verskih skupnosti.

3 CILJI, POSLANSTVO IN STRATEŠKA USMERITEV NOVE UNIVERZE

Nova univerza želi biti prepoznavna kot majhna in elitna slovenska zasebna univerza, ki združuje fakultete, visoke šole, inštitute in druge zavode s področij družboslovja, humanistike, tehnike in zdravstva. Glede na število študentov teži k obsegu do največ 10.000 vpisanih, od teh največ na raziskovalno podprtih podiplomskih programih, ki so v enaki meri odprti za slovenske in mednarodne študente. Svoje izobraževalno poslanstvo izvaja že sedaj, še bolj ga bo pa v neposredni prihodnosti, v tesni povezavi z znanstveno-raziskovalnimi projekti preko dodiplomskih, magistrskih in doktorskih študijskih programov. 

Nova univerza utemeljuje svoje znanstveno in vzgojno-izobraževalno poslanstvo na podlagi državotvornih ustavnih in nacionalnih izvorov Republike Slovenije, konkretno na podlagi vrednot pravne in socialne države, suverene in demokratične ureditve republike ter spoštovanja človekovih pravic in temeljnih svoboščin. 

Svoje poslanstvo izvaja na podlagi strateških premislekov o vseljudskih podlagah nastanka in napredka Republike Slovenije, konkretno s tem, da posveča še posebno pozornost znanstveno podprtemu izobraževanju, ki upošteva in gradi na zgodovinskih okoliščinah slovenskega plebiscita o neodvisnosti, samostojnosti in suverenosti slovenske države ter na referendumih o evropskih in čezatlantskih integracijah Republike Slovenije. 

V navedenih pogledih in na teh podlagah Nova univerza razvija in izvaja akreditirane študijske programe in druge oblike visokošolskega izobraževanja tako, da polni učne vsebine z mednarodnimi in primerjalnimi vsebinami. Svoje poslanstvo vidi v okviru evropskega visokošolskega prostora in v širših mednarodnih okvirih, ki terjajo vedno nove oblike transnacionalnega izobraževanja. Zaradi mednarodne naravnanosti posveča posebno skrb mednarodnim stikom, izmenjavam in sodelovanju svojih študentov in profesorjev v evropskih in svetovnih univerzitetnih in znanstvenih prostorih. 

4 NAMEN IN CILJI POSLOVNIKA KAKOVOSTI NOVE UNIVERZE 
Nova univerza s Poslovnikom kakovosti vzpostavlja sistem spremljanja, vrednotenja in zagotavljanja kakovosti z namenom kakovostnega načrtovanja, organiziranja, delovanja in razvoja vseh svojih dejavnosti opredeljenih v viziji, poslanstvu in ciljih Nove univerze ter virov, za dosego zastavljenih kratkoročnih in strateških ciljev univerze. Sistem mora biti javen in pregleden za vse deležnike na univerzi in učinkovit glede doseganja zastavljeni ciljev univerze. Sistem kakovosti vključuje vse ključne deležnike univerze, ki sodelujejo na posameznih področjih oz. dejavnostih in je zasnovan na način, da se nenehno izboljšuje.
Nova univerza s Poslovnikom kakovosti Nove univerze vzpostavlja učinkovit sistem spremljanja in zagotavljanja kakovosti, ki z različnimi kvalitativnimi in kvantitativnimi metodami, evalvacijami ter orodji za spremljanje notranje in zunanje kakovosti zagotavlja:
· izboljšave za pripravo in oblikovanje razvojnih usmeritev Nove univerze in njenih članic,

· metodološke pristope za spremljanje politike vodenja in odločanja,

· vzpodbude za večjo avtonomnost dela predavateljev in enakopravnega položaja študentov,

· metodologijo in informacijsko podporo za spremljanje kakovosti na podlagi izbranih reprezentativnih kazalnikov oziroma meril ter ugotavljanja uresničevanja zastavljenih ciljev,
· kazalnike za spremljanje razvoja študijskih programov na vseh treh stopnjah,

· mednarodno primerljive pristope za razvijanje internacionalizacije univerze na vseh področjih,

· usmeritve za krepitev odnosov z gospodarstvom in širšim družbenim okoljem v državi in zunaj nje,

· smernice za razvijanje in stalno izboljševanje infrastrukture,

· navodila za letno samoevalvacijo univerze in njenih članic,

· idejne koncepte za razvoj strokovnega znanja na področju kakovosti za pripravo novih pristopov k notranjim in zunanjim evalvacijam študijskih programov,
· postopke za izvajanje ukrepov za uvedbo ugotovitev iz vsakoletnih poročil o kakovosti in samoevalvacij v nov izobraževalni cikel z namenom njegovega stalnega izboljševanja.
5 ODGOVORNI ZA SPREMLJANJE IN ZAGOTAVLJANJE KAKOVOSTI

Za spremljanje in zagotavljanje kakovosti so skladno z Zakonom o visokem šolstvu ter določili Statuta Nove univerze in drugih aktov odgovorni vsi zaposleni na univerzi in članicah ter študenti, še posebej pa rektor in dekani članic, Senat univerze in Senati članic ter njihove komisije, Upravni odbor univerze in Upravni odbori članic, ter Študentski sveti univerze in njenih članic.

5.1 Rektor

Skupaj s Senatom sprejema merila o kakovosti univerze, študijskih programov, znanstvenoraziskovalnega ter strokovnega dela in je pristojen za spremljanje, ugotavljanje in zagotavljanje kakovosti v postopkih samoevalvacije. 
5.2 Senat Nove univerze

Senat Nove univerze: 

· sprejema merila za ocenjevanje kakovosti in usmeritve za izboljšanje znanstvenoraziskovalnega, umetniškega in izobraževalnega dela članic,

· je pristojen za spremljanje, presojanje in zagotavljanje kakovosti vseh dejavnosti univerze,

· sprejme strategijo razvoja univerze in predlaga ustanovitelju sprejem ustreznih ukrepov za njeno uresničitev,

· daje mnenje k letnemu Akcijskemu načrtu za uresničitev vizije in poslanstva (v nadaljevanju: akcijski načrt) in razvoja univerze,

· potrjuje razpis za vpis v študijske programe,

· določa pogoje za oblikovanje programov v visokošolskem izobraževanju,

· potrjuje enotni informacijski knjižnični načrt univerze,

· potrjuje programe krajših izobraževanj za pridobitev mikrodokazil, 
· sprejema študijske programe in interdisciplinarne programe na predlog Senatov članic,

· sprejema skupne osnove za preverjanje in ocenjevanje znanja v visokošolskem izobraževanju,

· daje mnenje k pobudam za ustanovitev visokošolskih in raziskovalnih zavodov,
· daje mnenje k pobudam o preoblikovanju visokih strokovnih šol v fakultete,
· sprejema Samoevalvacijsko poročilo,

· sprejema merila in postopke za volitve v nazive učiteljev, znanstvenih delavcev in sodelavcev,

· sprejema raziskovalni program dela univerze in študijski koledar,

· na predlog Senata članice voli visokošolske učitelje in znanstvene sodelavce v naziv rednega profesorja, znanstvenega svetnika in raziskovalno-razvojnega svetnika,

· daje članicam univerze soglasje pred prvo izvolitvijo v naziv ali izvolitvijo v višji naziv za visokošolske učitelje in znanstvene delavce, razen za redne profesorje, znanstvene svetnike in raziskovalno-razvojne svetnike; za Senat univerze to nalogo opravlja njegova Komisija za izvolitve v nazive,

· sprejema Poslovnik kakovosti univerze,
· potrjuje Letni program dela in Letno poročilo univerze.

5.3 Upravni odbor Nove univerze
Kot organ vodenja, poslovanja in upravljanja univerze pri vseh odločitvah sledi zavezam kakovosti Nove univerze ter: 
· odloča o zadevah finančne, poslovne in premoženjske narave ter skrbi za materialno poslovanje univerze in njeno kakovostno delovanje,
· odloča o uvedbi novih programov dejavnosti univerze in o spremembah obstoječih programov v soglasju z ustanoviteljem,

· po predhodnem soglasju Senata univerze k letnem akcijskem načrtu sprejme Letni program dela ter spremlja njegovo uresničevanje, 

· sprejema Letno poročilo.
5.4 Študentski svet Nove univerze/članice
Študentski svet Nove univerze/članice: 

· spremlja izvajanje izobraževalne dejavnosti in daje predloge za izboljšave,
· podaja pristojnim organom univerze/članice mnenje o statutu univerze/članice in o vseh zadevah, ki se nanašajo na pravice in dolžnosti študentov,
· daje mnenje k spremembam študijskih programov,
· sodeluje pri pripravi Letnega programa dela, Letnega poročila in Samoevalvacijskega poročila in je pozvan k prispevanju predlogov za izboljšanje kakovosti članice/univerze,
· sprejema in izvaja program interesnih dejavnosti študentov univerze/članic v sodelovanju s skupnostjo študentov,
· voli, imenuje oziroma predlaga člane iz vrst študentov v delovna telesa organov univerze/članice in druga delovna telesa v skladu s statutom univerze/članice, ter v druge organe, v kolikor to predvideva statut univerze/članice (Habilitacijska komisija; Komisija za kakovost članice/Skupina za kakovost in evalvacije univerze; Senat, idr.).
5.5 Alumni zveza Nove univerze/Alumni klubi članic

Alumni zveza Nove univerze ter Alumni klubi članic:

· sodelujejo z univerzo in njenimi članicami pri različnih aktivnosti in so pomemben člen pri zagotavljanju njihove kakovosti,
· sodelujejo pri pripravi Samoevalvacijskega poročila članice/univerze in so pozvani k prispevanju predlogov za izboljšanje kakovosti članice/univerze.
5.6 Dekan 

Dekan v sodelovanju s Senatom sprejema merila o kakovosti fakultete, študijskih programov, znanstveno-raziskovalnega ter strokovnega dela in je pristojen za spremljanje, ugotavljanje in zagotavljanje kakovosti v postopkih samoevalvacije.
5.7 Senat članice 

Senat članice: 
· je pristojen za spremljanje, presojanje in zagotavljanje kakovosti vseh dejavnosti članice,

· odloča o vseh zadevah izvajanja študijskega programa fakultete, o novih programih in o spremembah obstoječih programov,

· sprejema predloge študijskih programov,

· obravnava in sprejema vizijo, poslanstvo, strateške cilje,

· sprejema program raziskovalnega in razvojnega dela članice,

· sprejema letni akcijski načrt članice,

· imenuje visokošolske učitelje, znanstvene delavce in visokošolske sodelavce v naziv, razen rednega profesorja in znanstvenega svetnika, oziroma predlaga Senatu univerze kandidata za izvolitev v naziv rednega profesorja in znanstvenega svetnika,

· razpravlja in odloča o mnenjih študentskega sveta fakultete s področja njegove pristojnosti,

· potrjuje programe krajših izobraževanj za pridobitev mikrodokazil, 
· imenuje svoja delovna telesa (komisije) za opravljanje nalog s posameznega področja,

· sprejema Poslovnik kakovosti in Samoevalvacijsko poročilo članice. 
5.8 Upravni odbor članice
Upravni odbor članice: 
· odloča o standardih kakovosti sprejetih na ravni Nove univerze in njene članice,

· odloča o uvedbi novih programov dejavnosti fakultete in o spremembah obstoječih programov,

· odloča o vseh drugih programih ali projektih znanstvene, raziskovalne, svetovalne, založniške ali kakršnekoli druge narave s področij dejavnosti, za katere je registrirana članica.
5.9 Akademski zbor univerze/članice

Akademski zbor univerze/članic:
· sodeluje pri pripravi in obravnava Samoevalvacijsko poročilo,
· visokošolski učitelji sodelujejo pri medsebojnem ocenjevanju med visokošolskimi učitelji (pri vsakem od predmetov se enkrat tekom študijskega leta izvede ocenjevanje visokošolskega učitelja s strani so-izvajalca dotičnega predmeta ali drugega visokošolskega učitelja, ki ga določi dekan oz. po potrebi študijska komisija. Ocenjevalec ob tem izpolni posebej pripravljen obrazec),
· visokošolski učitelji spremljajo navzočnost študentov na predavanjih in vajah,

· visokošolski učitelji po izvedbi predmeta pripravijo »Poročilo o izvedbi predmeta«, ki vsebuje število študentov pri predmetu, odstotek študentov, ki so predmet obiskovali, število opravljanih in opravljenih izpitov ter prejete ocene in zaključni komentar profesorja. 
5.10 Skupina za kakovost in evalvacije Nove univerze

Nova univerza ima za namene spremljanja in zagotavljanja kakovosti organizirano Skupino za kakovost in evalvacije Nove univerze, ki na ravni univerze zanjo in njene članice zagotavlja ustrezne vire za izvajanje vseh aktivnosti univerze povezanimi z zagotavljanjem kakovosti. 
Skupina za kakovost in evalvacije Nove univerze:

· spremlja mednarodne smernice in trende na področju kakovosti evropskega visokošolskega prostora, 

· spremlja nacionalne zakonodaje s področja kakovosti na področju visokega šolstva,

· pripravlja in posodablja normativne akte univerze in njenih članic na področju zagotavljanja kakovosti,

· spremlja izvajanje kakovosti na univerzi in njenih članicah,

· zagotavlja ustrezne metode, kazalnike in usmeritve za spremljanje kakovosti,

· nudi strokovno podporo drugim strokovnim službam univerze in članic na področjih in aktivnostih povezanih z zagotavljanjem kakovosti,

· pripravlja predloge za izboljšavo obstoječih orodij, programov, medijev za spremljanje in ugotavljanje kakovosti vseh temeljnih procesov univerze in njenih članic,

· sprejema načrt izvajanja procesov za zagotavljanje kakovosti,

· sprejema Akcijski načrt za uresničitev vizije in poslanstva Nove univerze,

· pripravlja Samoevalvacijsko poročilo univerze,

· obravnava in posodablja Poslovnik kakovosti Nove univerze,

· obravnava Akcijske načrte za uresničitev vizije in poslanstva članice,
· obravnava Samoevalvacijska poročila članic univerze,

· spremlja potek in rezultate celotnega področja vseživljenjskega učenja ter kakovost sistema mikrodokazil na NU,

· obravnava evalvacijska poročila krajših izobraževanj za podelitev mikrodokazila NU, 

· obravnava in vrednoti Letno poročilo ter podaja priporočila za Letni program dela,

· sodeluje v postopku notranjih programskih evalvacij,

· analizira strateške vidike delovanja univerze,

· obravnava in vrednoti delovanje posameznih mehanizmov za spremljanje in zagotavljanje kakovosti ter pripravlja predloge za njihovo izpopolnjevanje,

· obravnava interne analize delovanja in dokumentov poročanja z upoštevanjem predlogov izboljšav,

· obravnava predloge novih kazalnikov in standardov za presojanje kakovosti,

· poroča Senatu in Upravnemu odboru o dosežkih na področju kakovosti ter oblikuje predloge za izboljšave, o katerih odločata oba organa vsaj enkrat letno,

· skrbi za sistemske ukrepe, ki bodo olajšali študij študentom s posebnimi potrebami,

· nudi strokovno podporo pri pripravi drugih poročil univerze in njenih članic (Samoevalvacijsko poročilo članice, Letni program dela, Letno poročilo, poročila o rezultatih različnih anketiranj, fokusnih skupin, poročila za Nacionalno agencijo Republike Slovenije za kakovost v visokem šolstvu (v nadaljevanju: NAKVIS), poročila za Ministrstvo za izobraževanje, znanost in šport, poročila za Agencijo Republike Slovenije za raziskovalno dejavnost, poročila za tuje agencije za zunanjo evalvacijo, evalvacijska poročila krajših izobraževanj za podelitev mikrodokazila NU itd.),

· pripravlja smernice razvoja na področju kakovosti za Novo univerzo in njene članice,

· sodeluje z drugimi komisijami na univerzi, s komisijami za kakovost drugih univerz in z nacionalnimi organi na tem področju,

· spremlja izvedbo in analize študentskih ter drugih anket in pripravlja predloge za izboljšave.
5.11 Komisije za kakovost članic

Na ravni članic univerze so za namene spremljanja in zagotavljanja kakovosti organizirane Komisije za kakovost, ki opravljajo naloge Skupine za kakovost in evalvacije Nove univerze na ravni članic univerze.[image: image1.jpg]



6 SISTEM SPREMLJANJA IN ZAGOTAVLJANJA KAKOVOSTI NA NOVI UNIVERZI
Nova univerza pri oblikovanju sistema spremljanja in zagotavljanja kakovosti upošteva mednarodne in nacionalne smernice, priporočila, zakone in podzakonske akte, ki so povezani z zagotavljanjem kakovosti visokega šolstva. Na mednarodni ravni sledi smernicam Evropskega združenja za zagotavljanje kakovosti v visokem šolstvu (European Association for Quality Assurance in Higher Education (ENQA), Evropska zveza univerz (EUA)) ter standarde kakovosti akreditacijske agencije British Accreditation Council (BAC), na nacionalni ravni pa upošteva zakone in predpise ter priporočila organov, odgovornih za zagotavljanje kakovosti visokega šolstva (NAKVIS). 
Spremljanje in zagotavljanje kakovosti se na Novi univerzi in njenih članicah izvaja v skladu z letnim internim načrtom izvajanja procesov za zagotavljanje kakovosti. Načrt določa izvedbo postopkov in instrumentov za spremljanje in zagotavljanje kakovosti v posameznem študijskem letu.

Spremljanje in zagotavljanje kakovosti univerze in članic poteka preko naslednjih procesov oz. instrumentov:

1. načrtovanjem (načrt izvajanja procesov za zagotavljanje kakovosti, Letni program dela, Akcijski načrt za uresničitev vizije in poslanstva, Strategija razvoja),

2. pridobivanjem podatkov (mnenjske ankete, fokusne skupine, letni razgovori, testi znanja, ocenjevanja zaposlenih, podatki visokošolskega informacijskega sistema, analize dokumentov),

3. poročanjem in dokumentiranjem (Letno poročilo, Samoevalvacijsko poročilo in druge analize)

4. obravnavanjem in oblikovanjem predlogov ukrepov (razprave, obravnave na sejah organov univerze in članic).

Sistem spremljanja in zagotavljanja kakovosti sledi modelu Demingovega kroga zagotavljanja kakovosti PDCA:

· načrtovanje (Plan-P), 

· izvajanje (Do – D), 

· preverjanje (Check – C) in 

· ukrepanje (Act – A). 

Dejavnosti in procesi na Novi univerzi se izboljšujejo po vzorcu stalnega izboljševanja. Razumevanje Demingovega kroga terja, da se vsi zaposleni na univerzi in njenih članicah zavedajo pomena stalnega izboljševanja kakovosti. Nova univerza tako zagotavlja organizacijo povratne zanke kakovosti, katere namen je, da se ugotovitve oz. neželena stanja, ugotovljena pri preverjanju, odpravijo tako, da se v prihodnosti ne ponavljajo več. To je možno doseči z ugotavljanjem vzrokov za napake oz. nezaželena stanja, sprejemanjem ustreznih ukrepov ter načrtovanjem aktivnosti in njihovim izvajanjem ter ponovnim preverjanjem. Pomembni cilji sistema kakovosti so zato tudi opredelitev in predstavitev Sistema kakovosti PDCA, njegovo uvajanje, usposabljanje in komuniciranje ter motiviranje in razvijanje v smeri kulture kakovosti.

V okviru univerze tako poteka dvojna zanka zagotavljanja kakovosti, ki se najprej izvede na nivoju članice univerze in kasneje še na nivoju Nove univerze.

Z doseganjem kratkoročnih ciljev, ki jih univerza in njene članice vsakoletno opredelijo v Akcijskih načrtih za uresničitev vizije in poslanstva in Programu dela univerze, se vsako leto približujejo doseganju dolgoročnih ciljev, ki jih opredeljujejo njihove Strategije razvoja. Pri tem največ pozornosti namenjajo predvsem ugotovitvam Samoevalvacijskih poročil, ki jih oblikujejo v sistematične aktivnosti za stalno izboljševanje procesov. Te ugotovitve so vsebovane tudi v Letnem poročilu univerze.
Nova univerza preko obstoječega sistema spremljanja in zagotavljanja kakovosti zagotavlja vrhunsko kakovost vseh njenih področij oz. dejavnosti. 

7 PROCES SPREMLJANJA IN ZAGOTAVLJANJA KAKOVOSTI

Sistem spremljanja in zagotavljanja kakovosti na Novi univerzi in njenih članicah sestoji iz različnih postopkov, ki obsegajo: 
· redno letno samoevalvacijo Nove univerze,

· redne letne samoevalvacije članic univerze,
· redne programske samoevalvacije, 
· notranje programske samoevalvacije, 

· zunanjih evalvacij, 

· evalvacij krajših izobraževanj za podelitev mikrodokazil NU, ter 
· samoevalvacije različnih drugih področjih študijskega procesa oz. organizacijskih enot (npr. UKNU, tutorski sistem, ipd.). 
7.1 Letna samoevalvacija Nove univerze 

Preko postopka redne letne institucionalne samoevalvacije Nova univerza sistematično ocenjuje svoje delo – torej kakovost poučevanja, raziskovanja, študentske podpore, organizacije in rezultatov doseženih rezultatov glede na načrtovane dolgoročne ter kratkoročne ciljne vrednosti. Cilj samoevalvacije Nove univerze je ugotoviti prednosti, slabosti in priložnosti za izboljšave z namenom dvigovanja kakovosti svojega delovanja. S tem Nova univerza uresničuje spremljanje in izboljševanje kakovosti na vseh področjih delovanja zavoda, zadostnosti in raznovrstnosti virov ter finančne uspešnosti. Postopek zajema ugotavljanje in dokumentiranje napak in pomanjkljivosti, razmislek o njihovem odpravljanju ter izboljšavah, dokumentiranje predlogov za ukrepanje, analizo dosežkov in njihovega vpliva na kakovost, ter dokumentiranje razvoja visokošolskega zavoda.
Redna letna samoevalvacija Nove univerze se odvija v okviru priprave Letnega poročila, ki obsega Poslovno poročilo s poročilom o kakovosti in računovodsko poročilo.  

Samoevalvacijo univerze vodi Skupina za kakovost in evalvacije Nove univerze, ki jo imenuje Senat univerze na predlog rektorja. Predsednika Skupine za kakovost in evalvacije imenuje Senat univerze na predlog rektorja. V Skupino za kakovost in evalvacije Nove univerze se imenuje tudi predsednike Komisij za kakovost članic univerze. Skupino za kakovost in evalvacije Nove univerze sestavljajo predstavniki vseh glavnih interesnih skupin univerze (visokošolski učitelji, raziskovalci, študentje, strokovno osebje, administrativno osebje in zunanji deležniki). Če predsednik Skupine za kakovost in evalvacije Nove univerze oceni, da obstajajo razlogi za vključitev še drugih predstavnikov različnih področij univerze ali njenih članic, to predlaga Senatu univerze. Mandat Skupine za kakovost in evalvacije Nove univerze traja do 31.10. Skupino se praviloma imenuje za obdobje dveh let.

Po zaključenem procesu, ki poteka pod koordinatorstvom pristojne službe Nove univerze, pristojne za področje kakovosti, je dokument predložen v obravnavo pristojnim organom univerze.  

Letno poročilo obravnavata Kolegij rektorja in Skupina za kakovost in evalvacije Nove univerze, ki pregledata realizacijo ukrepov po posameznih področjih delovanja ter identificirane pomanjkljivosti in sooblikujeta predloge ukrepov za naslednje samoevalvacijsko obdobje. 

Letno poročilo se v obravnavo posreduje tudi Študentskemu svetu NU, ki pisno poda svoje odzive in jih ustno predstavi preko svojih predstavnikov v Skupina za kakovost in evalvacije NU in na Senatu NU. 

Skupina za kakovost in evalvacije NU nato predlaga Poslovno poročilo s poročilom o kakovosti v sprejem Senatu NU, ki poročilo z navedenimi ukrepi tudi sprejme. 

Z vsemi dokumenti se seznanijo rektor, akademski zbor, Senat, Upravni odbor, zunanji deležniki in Študentski svet na ravni univerze ter Komisija za kakovost, dekan, akademski zbor, Senat, Upravni odbor, zunanji deležniki in Študentski svet na ravni članice univerze.

Poročilo se vsako leto javno objavi na spletni strani NU.

Skupina za kakovost in evalvacije Nove univerze vsako leto načrtuje izvajanje procesov za zagotavljanje kakovosti in pripravi Akcijski načrt za uresničitev vizije in poslanstva ter Letno poročilo poročilo, praviloma do konca februarja za preteklo koledarsko leto.

Osnova za redno letno samoevalvacijo Nove univerze je določena že z Letnim programom dela Nove univerze, v katerem so navedeni cilji univerze v tekočem obdobju ter njihova operacionalizacija v obliki ukrepov in v katerega je vključena letna samoevalvacija iz predhodnega samoevalvacijskega obdobja. V letnem programu dela Nova univerza načrtuje svoje kratkoročne cilje, ki temeljijo na aktualni Strategiji razvoja Nove univerze. 
Univerzitetna knjižnica Nove univerze vsako leto pripravi svoje Samoevalvacijsko poročilo.
Po potrebi se izvede tudi evalvacija drugih organizacijskih enot.

7.2 Letna samoevalvacija članic Nove univerze
Redno letno samoevalvacijo članic univerze vodi Komisija za kakovost, ki jo imenuje Senat na predlog dekana fakultete članice Nove univerze. Predsednika Komisije za kakovost imenuje Senat na predlog dekana. Komisija za kakovost šteje najmanj 6 članov. Sestavljajo jo predstavniki vseh glavnih interesnih skupin članice (visokošolski učitelji, raziskovalci, študenti, strokovno osebje, administrativno osebje in zunanji deležniki). Mandat Komisije za kakovost traja do 31.10, tako da je zajeto celotno študijsko leto, ki ga komisija spremlja in analizira. Komisijo se praviloma imenuje za obdobje dveh let.
Samoevalvacija članice univerze vključuje vsakoletno evalvacijo vseh dejavnosti in organiziranosti zavoda (institucionalna evalvacija) ter evalvacijo vseh študijskih programov, ki jih posamezna članica univerze izvaja (programska evalvacija). 

Samoevalvacija zajema ugotavljanje in dokumentiranje napak in pomanjkljivosti, razmislek o njihovem odpravljanju ter izboljšavah, dokumentiranje predlogov za ukrepanje, analizo dosežkov in njihovega vpliva na kakovost, ter dokumentiranje razvoja visokošolskega zavoda.  

Samoevalvacija članice univerze se zaključi s pripravo samoevalvacijskega poročila članice za posamezno koledarsko leto, v katerem je podana ocena o prednostih, slabostih (pomanjkljivostih) in predlogih za izboljšavo posameznih vidikov (glej priloga št. 1: Zasnova samoevalvacijskega poročila članic Nove univerze). 
Komisija za kakovost članice univerze vsako leto načrtuje izvajanje procesov za zagotavljanje kakovosti in pripravi Akcijski načrt za uresničitev vizije in poslanstva ter Samoevalvacijsko poročilo, praviloma do konca februarja za prejšnje koledarsko leto.
Z vsemi dokumenti se seznanijo dekan, akademski zbor, Senat, Upravni odbor, zunanji deležniki in Študentski svet na ravni članice univerze ter Skupina za kakovost in evalvacije Nove univerze, rektor, akademski zbor, Senat, Upravni odbor, zunanji deležniki in Študentski svet na ravni univerze. 
Vsi dokumenti so javno objavljeni na spletni strani članice univerze.
7.3 Redne programske samoevalvacije 
Nova univerza se zaveda, da je s spremembo Zakona o visokem šolstvu, na podlagi katere je študijskim programom podeljena akreditacija za nedoločen čas, le-ta sama pristojna in odgovorna za spremljanje in izboljševanje kakovosti študijskih programov njenih članic. 
Evalvacijo študijskih programov Nova univerza izvaja preko programskih evalvacij, in sicer na dva načina:
a) z izvajanjem rednih programskih evalvacij vseh študijskih programov posamezne članice univerze ter 

b) z izvajanjem notranjih programskih evalvacij študijskih programov, po posebnem postopku, ki bo opisan v nadaljevanju.

Evalvacija študijskega programa smiselno temelji na Merilih Nakvis za akreditacijo in zunanjo evalvacijo visokošolskih zavodov in študijskih programov
, pri čemer se spremlja zlasti: 

· notranje zagotavljanje in izboljšanje kakovosti študijskega programa – spremlja se postopke evalvacije študijskega programa, vsebino in sestavo ter izvajanje študijskega programa, kakor tudi uresničevanje nalog načrtovanih na podlagi izsledkov samoevalvacije študijskega programa, kar mora biti jasno razvidno iz samoevalvacijskega poročila,
· spreminjanje in posodabljanje študijskega programa - spremlja se izvajanje študijskega programa, pregleduje in izboljšuje ob upoštevanju razvoja študijskih, znanstvenih, strokovnih, raziskovalnih oziroma umetniških področij in disciplin (razvoja stroke), v katera se primerno umešča, ob evalviranju doseganja postavljenih ciljev, kompetenc oziroma učnih izidov ter potreb po znanju in ciljev družbe – odvisno od vrste in stopnje študijskega programa. Spremembe in posodobitve upoštevajo temeljne cilje programa ter ohranjajo povezanost njegovih vsebin oziroma predmetov, ter
· izvajanje študijskega programa - presoja se način, oblika in obseg izvajanja študijskega programa ustrezajo njegovi vsebini, sestavi, vrsti in stopnji, tako da so kakovostno prilagojene in zagotovljene študijske vsebine, izvedbene prakse in viri (kadrovski in materialni).
7.3.1 Postopek redne programske evalvacije študijskih programov članic univerze
Članice univerze oz. njihove Komisije za kakovost letno izvajajo programske evalvacije, ki so namenjene presoji in revidiranju ter sistematičnemu izboljševanju kakovosti študijskih programov. V ta namen pripravijo programska Samoevalvacijska poročila za posamezni študijski program (glej priloga št. 2: Zasnova programskega samoevalvacijskega poročila članic Nove univerze). 
V postopku programske evalvacije se zbere in ustrezno analizira gradivo za vsak študijski program. Na podlagi analiz se opravi povzetek stanja, ki vsebuje popis: premikov/sprememb v primerjavi s preteklim študijskim letom; zaznanih prednosti in slabosti ter predlogov za izboljšavo. Pomembna podlaga za izvedbo programskih evalvacij predstavljajo tudi Poročila o izvedbi predmetov oz. Letno zbirno poročilo po študijskih programih. 
Ključne spremembe in prednosti oz. razvoj študijskih programov se nadalje vsakoletno analizira tudi po stopnjah študija, v smislu analize sprememb oz. razvoja: predmetnikov; ciljev programov; učnih načrtov; preverjanja učnih izidov in kompetenc; priznavanja pridobljenega znanja; pogojev za napredovanje in dokončanje; pogojev za vpis v študijske programe in zaposljivosti diplomantov.
Najpomembnejši del programske evalvacije predstavljajo predlogi za izboljšavo oz. morebitno spremembo posameznega študijskega programa, ki so predstavljeni v samoevalvacijskem poročilu posameznega študijskega programa. Posebej se izpostavijo tudi morebitne neuresničene naloge iz preteklega samoevalvacijskega poročila študijskega programa. 
Samoevalvacijska poročila posameznnih študijskih programov skupaj z institucionalnim samoevalvacijskim poročilom članice tvorijo celotno samoevalvacijsko poročilo članice, s katerim se seznanijo vsi zgoraj omenjeni deležniki na ravni članic in univerze.
Skladno z navedenim notranji in zunanji deležniki predlagajo spremembe oz. razvoj novih študijskih programov, ki jih dokončno potrjujeta Senat članice univerze in Senat univerze. 
Kakovost študijskih programov se mesečno pregleduje tudi v okviru sej Kolegija dekana/rektorja, na katerih so podane ustrezne smernice za izboljšavo že tekom študijskega leta.

7.3.2 Postopek notranje programske evalvacije 

Notranje programske evalvacije so neodvisne evalvacije študijskih programov, ki jih Nova univerza izvaja na način, da je praviloma vsako drugo študijsko leto  evalviran vsaj eden izmed študijskih programov, ki jih izvajajo članice univerze.

V okviru notranje programske evalvacije se presodi evalviran študijski program njegovo izvajanje, doseganje postavljenih ciljev ter potreb študentov in družbe. Študijski program se praviloma evalvira po standardih kakovosti, ki ji določajo Merila za akreditacijo in zunanjo evalvacijo visokošolskih zavodov in študijskih programov, hkrati pa se preveri tudi napredek od zadnje zunanje in/ali notranje evalvacije in učinkovitost celotnega sistema zagotavljanja kakovosti članice univerze. Notranja programska evalvacija predstavlja tudi pripravo članic univerze na zunanje evalvacije.

7.3.2.1 Opis postopka izvedbe notranje programske evalvacije 
Skupina za kakovost in evalvacije NU praviloma vsako drugo študijsko leto najkasneje junija določi študijski program članice univerze, ki bo predmet notranje programske evalvacije. Načrtovana notranja evalvacija programa se izvede v naslednjem študijskem letu. 

Skupina za kakovost in evalvacije NU najkasneje do začetka novega študijskega leta pripravi predlog izvajalcev notranje programske evalvacije, ki oblikujejo Komisijo za notranjo programsko evalvacijo. Slednjo sestavljajo vsaj trije člani, izmed katerih Skupina za kakovost in evalvacije NU določi tudi predsednika Komisije za notranjo programsko evalvacijo.

Komisijo za notranjo programsko evalvacijo sestavljajo:

a) vsaj en visokošolski učitelj z izvolitvijo na področju, s katerega je študijski program, ki je predmet notranje programske evalvacije. 

b) vsaj en visokošolski učitelj, ki ni v delovnem ali drugem pogodbenem odnosu s članico univerze, katere študijski program je predmet notranje programske evalvacije;

c) predstavnik študentov, ki ni študent članice univerze, katere študijski program je predmet notranje programske evalvacije.

Predsednik Komisije za notranjo programsko evalvacijo je lahko le visokošolski učitelj z izvolitvijo na področju, s katerega je študijski program, ki je predmet notranje programske evalvacije.

Skupina za kakovost vzporedno s pripravo predloga izvajalcev notranje programske evalvacije, imenuje tudi osebo, ki vodi izvedbo celotne notranje programske evalvacije. To je lahko strokovni sodelavec univerze ali članice, ki se redno usposablja in ima ustrezna znanja in izkušnje s področja skrbi za kakovost.

Skupina za kakovost in evalvacije NU seznani članico univerze, katere študijski program je predmet notranje programske evalvacije, s sestavo Komisije za notranjo programsko evalvacijo in ji ponudi možnost, da v roku 10 dni utemelji neustreznost posameznega evalvatorja (konflikt interesov).

Skupina za kakovost in evalvacije NU pošlje končen predlog v potrditev rektorju. 

Rektor univerze v roku enega meseca s sklepom imenuje Komisijo za notranjo programsko evalvacijo za izvedbo evalvacije študijskega programa ali skupine študijskih programov.

S sklepom o imenovanju Komisije za notranjo programsko evalvacijo se seznani Skupino za kakovost in evalvacije NU ter osebo, ki vodi izvedbo notranje programske evalvacije. Slednja s sklepom seznani tudi imenovane izvajalce notranje programske evalvacije ter članico univerze, katere študijski program je predmet notranje programske evalvacije.

Članica v roku treh mesecev po prejemu sklepa osebi, ki vodi izvedbo notranje programske evalvacije, posreduje naslednje dokumente:

a) izpolnjen obrazec za akreditacijo študijskega programa (53. člen Meril za akreditacijo in zunanjo evalvacijo visokošolskih zavodov in študijskih programov) z naslednjimi prilogami: učni načrti predmetov, načrt za praktično izobraževanje študentov;

b) izpolnjen obrazec za evalvacijo študijskega programa (54. člen Meril za akreditacijo in zunanjo evalvacijo visokošolskih zavodov in študijskih programov) z naslednjimi prilogami: Samoevalvacijska poročila članic za zadnja tri leta, ki vsebujejo samoevalvacijo študijskega programa; Akcijske načrte članice za zadnja tri leta;

c) zadnja poročila zunanjih strokovnjakov NAKVIS, ki so evalvirali študijski program v postopkih podaljšanja akreditacije, izredne evalvacije ali zunanje evalvacije;

d) morebitne druge dokumente, za katere Komisija za notranjo programsko evalvacijo ali članica univerze meni, da so potrebni za izvedbo notranje programske evalvacije.

Zahtevane dokumente oseba, ki vodi izvedbo celote notranje programske evalvacije preda Komisiji za notranjo programsko evalvacijo, ki jih v roku 30 dni pregleda in določi datum obiska članice, ki ne sme biti postavljen prej kot v 14 dneh od pregleda dokumentov. Hkrati Komisija za notranjo programsko evalvacijo članici posreduje okviren urnik obiska (ure ogleda prostorov; ure predvidenih pogovorov s pedagoškim in nepedagoškim osebjem, vodstvom članice univerze, predstavniki študentov, diplomantov ter zunanjih deležnikov), članica pa v roku 7 dni Komisiji za notranjo programsko evalvacijo posreduje imena vseh oseb, ki bodo sodelovale pri obisku.
Obisk Komisije za notranjo programsko evalvacijo se izvede v prostorih članice, katere študijski program je predmet notranje programske evalvacije. 

Obisk vključuje ogled prostorov ter pogovore članov Komisije za notranjo programsko evalvacijo s pedagoškim in nepedagoškim osebjem, vodstvom članice univerze, predstavniki študentov, diplomantov ter zunanjih deležnikov. 

Članica univerze mora v času obiska zagotoviti prisotnost vsaj enega člana pedagoškega in nepedagoškega osebja, vodstva članice univerze, predstavnikov študentov, diplomantov ter zunanjih deležnikov.

Članica univerze mora Komisiji za notranjo programsko evalvacijo v času obiska omogočiti tudi vpogled v morebitne druge dokumente, ki jih ta potrebuje za izvedbo notranje programske evalvacije. 

Komisija za notranjo programsko evalvacijo v roku 30 dni po evalvacijskem obisku izdela Poročilo o notranji programski evalvaciji (glej priloga 3.: Zasnova poročila notranje programske evalvacije članic Nove univerze) in ga posreduje osebi, ki vodi izvedbo notranje programske evalvacije. 

Poročilo o notranji programski evalvaciji vsebuje analizo vsakega standarda kakovosti, kot si sledijo v obrazcu za podaljšanje akreditacije študijskega programa oz. evalvacijo študijskega programa. Analiza zajema oceno izpolnjevanja vsakega standarda  na način, da se ob vsakem standardu ocenjuje prednosti; priložnosti za izboljšanje; delno izpolnjevanje standardov kakovosti in morebitno neizpolnjevanje standardov kakovosti (večje pomanjkljivosti oz. neskladnosti) evalviranega študijskega programa.
Poleg navedenega Poročilo o notranji programski evalvaciji vsebuje tudi oceno napredka od zadnje zunanje in/ali notranje evalvacije in učinkovitosti celotnega sistema zagotavljanja kakovosti članice univerze, katere študijski program je predmet notranje programske evalvacije.

Oseba, ki vodi postopek notranje programske evalvacije s poročilom najprej seznani dekana članice. Članica lahko v roku 15 dni poda morebitne pripombe. 

Notranja evalvacijska komisija v roku 15 dni prouči pripombe in jih upošteva pri pripravi končnega poročila. Po preteku tega roka Poročilo o notranji programski evalvaciji postane končno . 
Oseba, ki vodi izvedbo notranje programske evalvacije s končnim poročilom Skupino za kakovost in evalvacije NU, rektorja, akademski zbor, Senat, Upravni odbor, zunanje deležnike in Študentski svet na ravni univerze ter Komisijo za kakovost, dekana, akademski zbor, Senat, Upravni odbor, zunanje deležnike in Študentski svet na ravni članice univerze, katere študijski program je predmet notranje programske evalvacije. 

Skladno z navedenim notranji in zunanji deležniki predlagajo spremembe študijskih programov, ki jih dokončno potrjujeta Senat članice univerze in Senat univerze.

V primeru, da so bile s Poročilom o notranji programski evalvaciji ugotovljene večje pomanjkljivosti ali neskladnosti Senat univerze članici določi rok, v katerem jih mora odpraviti.

Zaznane priložnosti za izboljšanje članica upošteva pri pripravi Akcijskega načrta za naslednje študijsko leto.

Na spletni strani članice univerze se objavi kratek povzetek Poročila o notranji programski evalvaciji ter morebitne predloge za izboljšanje kakovosti študijskega programa.

Notranje programske evalvacije se lahko naredijo hkrati za skupino študijskih programov več stopenj (celotna vertikala), ki jih izvaja določena članica.

7.4 Dodatni mednarodni standardi 

Z namenom nenehnega izboljševanja kakovosti študijskih programov je Nova univerza uvedla tudi nekatere mednarodne standarde kakovosti, kot izhaja v nadaljevanju. 
7.4.1 Medsebojno ocenjevanje visokošolskih učiteljev 
Pri vsakem od predmetov se enkrat tekom študijskega leta izvede ocenjevanje visokošolskega učitelja. Slednji je ocenjevan s strani so-izvajalca dotičnega predmeta ali drugega visokošolskega učitelja, ki ga določi dekan oz. po potrebi študijska komisija. Ocenjevalec ob tem izpolni posebej pripravljen obrazec, v katerem poda povratne informacije o naslednjih področjih: oblikovanje in načrtovanje predavanja; govorniške sposobnosti; metode poučevanja; sodelovanje študentov. Za vsako področje ocenjevalec poda komentar in morebitne predloge za izboljšavo ocenjevanega. Na koncu ocenjevalec poda tudi povzetek vseh povratnih informacij. Na podlagi zbranih obrazcev je opravljena analiza v kateri so podani predlogi za izboljšavo. Namen medsebojnega ocenjevanja med visokošolskimi učitelji je vsakoletno višanje kakovosti izvajanja pedagoškega procesa oz. področja izobraževalne dejavnosti.

Obrazec za medsebojno ocenjevanje visokošolskih učiteljev se nahaja v prilogi tega poslovnika (glej priloga št. 4: Medsebojno ocenjevanje visokošolskih učiteljev). 
7.4.2 Dvojno ocenjevanje izpitov
Pri določenih predmetih se izvede dvojno (notranje in zunanje) ocenjevanje izpitov, na sledeči način: 
a) Notranje dvojno ocenjevanje izpitov: dekani pripravijo seznam predmetov posameznega študijskega programa članice NU, v okviru katerih se bo dvojno (notranje) ocenjevanje izpitov izvajalo. Za vsak predmet dekani določijo tudi ocenjevalca, ki je visokošolski učitelj Nove univerze. Omenjen seznam dekani posredujejo referatu posamezne članice. Referati članic zatem pošljejo 20% naključno izbranih izpitov ocenjevalcem, ki imajo 5 dni časa, da opravijo recenzijo. Referati članic obvestijo študente, da bodo ocene izpitov podane z zamikom, ker so njihovi izpiti predmet dvojnega ocenjevanja. Če se oceni ocenjevalcev razlikujeta, sta se ocenjevalca dolžna uskladiti in podati skupno oceno izpita. 
b) Zunanje dvojno ocenjevanje izpitov: dekani pripravijo seznam predmetov posameznega študijskega programa članice NU, v okviru katerih se bo dvojno (zunanje) ocenjevanje izpitov izvajalo. Za vsak predmet dekani določijo tudi zunanjega ocenjevalca (ki torej ni visokošolski učitelj Nove univerze, temveč drugega visokošolskega zavoda), ki je predhodno potrdil sodelovanje pri recenziji izpitov. Omenjen seznam dekani posredujejo referatu posamezne članice. Referati članic zatem pošljejo 20% naključno izbranih izpitov zunanjim ocenjevalcem, ki imajo 5 dni časa, da opravijo recenzijo. Referati članic obvestijo študente, da bodo ocene izpitov podane z zamikom, ker so njihovi izpiti predmet dvojnega ocenjevanja. Če se oceni ocenjevalcev razlikujeta, sta se ocenjevalca dolžna uskladiti in podati skupno oceno izpita. 

7.4.3 Poročilo o izvedbi predmeta 
Vsak nosilec predmeta mora pripraviti tudi Poročilo o izvedbi predmeta z naslednjimi vsebinami: število študentov pri predmetu (v ta nameni visokošolski učitelj preverja prisotnost študentov na predavanjih. Namen preverjanja prisotnosti ni prisiliti študente, da se udeležijo predavanj, temveč predvsem poskrbeti za njihovo dobrobit); odstotek študentov, ki so predmet obiskovali; število opravljanih in opravljenih izpitov ter prejete ocene ter zaključni komentar profesorja. Na osnovi zbranih Poročil o izvedbi predmeta referati članic pripravijo skupno Letno zbirno poročilo po študijskih programih. Poročila o izvedbi predmeta oz. Letnega zbirnega poročila po študijskih programih bodo v prihodnje predstavljala poglavitno gradivo za izvedbo programske evalvacije (glej priloga št. 5: Poročilo o izvedbi predmeta). 
7.5 Zunanja evalvacija

Namen zunanje evalvacije je povečati pozitivne učinke samoevalvacije in zagotoviti objektivno presojo kakovosti delovanja visokošolske institucije. Prednost zunanje evalvacije predstavlja večja usposobljenost, neodvisnost in strokovnost izvedencev, ki na podlagi zunanjega vpogleda podajo celovito oceno o kakovosti izobraževalnih, raziskovalnih in podpornih dejavnosti.

Nova univerza redno in skladno z nacionalno zakonodajo izvaja postopek zunanjega preverjanja kakovosti kot zunanjo obliko evalvacije, ki jo izvede NAKVIS (Nacionalna agencija Republike Slovenije za kakovost v visokem šolstvu). Postopki, ki jih izvaja NAKVIS, vključujejo pripravo samoevalvacijskega poročila, obisk zunanje evalvacijske skupine (sestavljene iz domačih in tujih strokovnjakov, študentov in predstavnikov delodajalcev), pripravo poročila o ugotovitvah ter izdajo mnenja in priporočil za izboljšanje kakovosti.

Zunanja evalvacija po standardih NAKVIS temelji na ESG smernicah (Standards and Guidelines for Quality Assurance in the European Higher Education Area) in spodbuja nenehno izboljševanje kakovosti ter odgovornost do študentov, zaposlenih in širše javnosti.

Neodvisno od ocenjevalnih obdobij na nacionalnem nivoju lahko univerza zaprosi tudi tujo akreditacijsko ali evalvacijsko agencijo, kot je npr. BAC (British Accreditation Council), za izvedbo zunanje evalvacije. Takšna mednarodna evalvacija omogoča primerljivost kakovosti v širšem evropskem ali globalnem prostoru ter krepi ugled in mednarodno prepoznavnost univerze.

Zunanje evalvacije torej prispevajo k preglednosti, verodostojnosti in stalnemu razvoju kakovosti visokošolskega dela ter predstavljajo pomemben del sistema zagotavljanja kakovosti na Novi univerzi.
7.6 Evalvacij krajših izobraževanj za podelitev mikrodokazil NU
Nova univerza skrbi za kakovost krajših izobraževanj za podelitev mikrodokazil NU prek institucionalnega sistema zagotavljanja kakovosti na Novi univerzi. 
Kakovost učnega programa za podelitev mikrodokazil NU se odraža v: 

· uspešni organizacijski in finančni izvedbi izobraževanja,
· zadovoljstvu uporabnikov z izvedbo,
· doseganju predvidenih ciljev programa, kompetenc ter pričakovanih učnih izidov. 
Spremljanje kakovosti krajših izobraževanj za podelitev mikrodokazil NU poteka preko: 

· vzpostavljenega notranjega sistema zagotavljanja kakovosti krajših izobraževanj za podelitev mikrodokazil NU in učnih izidov (npr. preko institucionalnih samoevalvacijskih postopkov ter postopkov evalvacij krajših izobraževanj za podelitev mikrodokazil NU)  ter 
· zunanjega preverjanja kakovosti institucije (npr. s strani zunanjega organa za zagotavljanje kakovosti, ki bo preveril kakovost ustreznih procesov, ki jih izvaja izvajalec. To lahko vključuje nacionalno agencijo za kakovost – NAKVIS ali drugo strokovno telo na  domači ali mednarodni ravni). 
Pri presojanju kakovosti krajših izobraževanj za podelitev mikrodokazil NU je pomembno zbiranje in analiziranje: 

· povratnih informacij udeležencev o njihovem zadovoljstvu s krajšimi izobraževanji za podelitev mikrodokazil NU,
· povratnih informacij nosilcev ter zunanjih izvajalcev mikrodokazil (če ti obstajajo), 
· povratne informacije zunanjih deležnikov (npr. delodajalcev ali njihovih reprezentativnih organizacij) o mikrodokazilih, 
· povratnih informacij o vključevanju udeležencev na trg dela oz. kariernih poteh po pridobitvi mikrodokazil.

V okviru evalvacije se ocenjuje, kako izboljšati zasnovo in izvajanje krajših izobraževanj za podelitev mikrodokazil NU na podlagi dogovorjenih učnih izidov ter kako izboljšati proces certificiranja.

Nova univerza spremlja kakovost krajših izobraževanj za podelitev mikrodokazil NU, najmanj dvakrat letno, in sicer: 

· redno, po vsakem izobraževanju
· obdobno, v okviru rednih postopkov samoevlvacije Nove univerze in članic. 
7.6.1 Redno spremljanje kakovosti krajših izobraževanj za podelitev mikrodokazil NU
Redno spremljanje kakovosti krajših izobraževanj za podelitev mikrodokazil NU poteka sproti, po vsakem zaključenem izobraževanju, na podlagi Evalvacijskega poročila krajšega izobraževanja za podelitev mikrodokazil NU. Postopek je opisan v nadaljevanju. 

Ob zaključku izobraževanja pristojni organ Nove univerza oz. članice  izvede Anketo o zadovoljstvu s krajšim izobraževanjem za podelitev mikrodokazil NU. Anketa se pošlje sem udeležencem izobraževanja ter nosilcu izobraževanja. Izsledke anket se najprej obravnava na članici nosilki v sodelovanju z nosilcem izobraževanja, ki skupaj pripravijo ustrezne predloge ukrepov za izboljšanje učnih programov. 
Članica v sodelovanju z nosilcem pripravi vmesno Evalvacijsko poročilo krajšega izobraževanja za podelitev mikrodokazil NU, s katerim seznani Komisijo za kakovost članice ter Upravni odbor fakultete, ki lahko po potrebi podajo morebitne predloge za izboljšave ali spremembo izobraževanja ter potrdijo končno Evalvacijsko poročilo krajšega izobraževanja za podelitev mikrodokazil NU (glej priloga št. 6: Zasnova samoevalvcijskega poročila krajših izobraževanj za podelitev mikrodokazil NU ). 
Z končnim poročilom se seznani tudi Skupino za kovnost in evalvacije NU, kjer se spremlja potek in rezultate celotnega področja vseživljenjskega izobraževanja ter sistem mikrodokazil na Novi univerzi. 
7.6.2 Obdobno spremljanje kakovosti krajših izobraževanj za podelitev mikrodokazil NU

Nova univerza v okviru rednih postopkov samoevlvacije Nove univerze in njenih članic bo po novem presojala tudi področje zagotavljanja kakovosti na področju mikrodokazil. V skladu s Strategijo razvoja Nove univerze 2025 – 2028 je dolgoročni strateški cilj univerze na področju izobraževalne dejavnosti – s posebnim poudarkom na vseživljenjskem učenju – usmerjen zlasti v vzpostavitev celovitega in kakovostnega sistema mikrodokazil. Spremljanje kakovosti krajših izobraževanj za podelitev mikrodokazil NU bo tako postalo del rednih samoevlvacijskih postopkov na področju izobraževalne dejavnosti Nove univerze in njenih članic. 

8 PODROČJA PRESOJE KAKOVOSTI  
V nadaljevanju so podrobneje navedena področja presoje kakovosti. Kakovost hibridnega izobraževanja se upoštevajoč smernice Nacionalne agencije Republike Slovenije za kakovost v visokem šolstvu presoja znotraj posameznega področja. 

8.1 Področje organiziranosti in razvoja
Strateški cilj, ki ga Nova univerza zasleduje na področju organiziranosti in razvoja je jasno zastavljena in oblikovana strategija razvoja univerze in organizacijska shema, katere udeleženci hitro, učinkovito, pošteno in kakovostno izvajajo svoje naloge. Pristojni ves čas spremljajo potrebe po oblikovanju novih organizacijskih enot in delovnih teles ter potrebe po krepitvi obstoječih organov, delovnih teles in organizacijskih enot ter kateder glede na novo akreditirana področja in /ali ustrezno preimenovanje že obstoječih.

8.2 Področje izobraževalne dejavnosti
Izobraževanje je osrednja dejavnost Nove univerze, zato se temeljne strateške usmeritve univerze nanašajo na zagotavljanje visoke kakovosti v izobraževalni dejavnosti, praktične vidike med samim študijem, aktivno vključevanje v izobraževalne mreže, osredotočenost na študente z obravnavanjem vsakega posameznika. Poudarjeno je vključevanje sodobnih in kreativnih oblik poučevanja in učenja in spodbujanje uporabe IKT v učnem procesu. Nova univerza si sama in preko njenih članic prizadeva študentom ponuditi nove študijske programe in druge oblike izobraževanj na področju vseživljenjske karierne orientacije (npr. krajša izobraževanja za podelitev mikrodokazil NU), razvija pa bo tudi razne oblike mednarodnega povezovanja pri oblikovanju skupnih programov. Obenem skrbi za sistemske ukrepe, ki bodo olajšali študij študentom s posebnimi potrebami.
8.3 Področje internacionalizacije
Oblikovanje strategije na področju internacionalizacije študija v domačem in mednarodnem okolju je eden temeljnih stebrov razvoja obstoječe izobraževalne dejavnosti Nove univerze in njenih članic. Nova univerza je že precej aktivna na tem področju, poleg domače prepoznavnosti pa internacionalizacijo vidi tudi kot svoje vse bolj pomembno poslanstvo. S tem namenom je bil na ravni univerze vzpostavljen tudi Center za karierni razvoj in mednarodno mobilnost.
8.4 Področje raziskovalne dejavnosti
Raziskovalne skupine Nove univerze in njenih članic z vključevanjem v domače in mednarodne raziskovalne projekte prispevajo k razvoju znanosti in stroke, kariernemu razvoju in prepoznavnosti univerze. 

Nova univerza tako združuje odličen akademski in znanstveno-raziskovalni kader, ki dosega vrhunske narodno in mednarodno priznane znanstvene dosežke. V kratkem obdobju delovanja je postala kakovostna in priznana raziskovalna institucija. Njeni aktivni raziskovalci so uspešni pri pridobivanju temeljnih in aplikativnih raziskovalnih programov in projektov na razpisih Javne agencije za raziskovalno dejavnost RS. Prav tako je univerza s svojimi članicami uspešna pri prijavah na mednarodne razpise ter razpise Ministrstev in Javnih skladov. 

8.5 Področje sodelovanja z okoljem
Prepoznavnost Nove univerze in njeno sodelovanje z domačim in mednarodnim okoljem se utrjuje in širi prek različnih dogodkov, ki jih izvajajo Nova univerza in njene članice. Številni dogodki, kot so: akademski forumi, okrogle mize in posveti, gostovanja domačih in tujih predavateljev ter strokovnjakov, mednarodne konference, znanstveno strokovni simpoziji, spomladanske/jesenske šole, na katerih gostujejo ugledni strokovnjaki, služijo prav mednarodni prepoznavnosti Nove univerze. Pomemben akterji na področju sodelovanja z okoljem in stika z delodajalci so: Center za karierni razvoj in mednarodno mobilnost Nove univerze, Študentski sveti univerze in članic, Alumni klubi članic in Alumni zveza Nove univerze.
8.6 Področje študentov
Študenti Nove univerze so uspešno zastopani v vseh organih univerze in članic, kjer je predvideno njihovo sodelovanje. Študenti Nove univerze se povezujejo na ravni študentskega sveta Nove univerze, ki deluje kot vezni člen med študenti in univerzo in na ravni študentih svetov članic. V podporo kariernega razvoja študentov delujejo Karierni centri članic univerze ter tudi Center za karierni razvoj in mednarodno mobilnost. Študenti se lahko vključijo v tutorski sistem delujoč na ravni članic univerze. Diplomanti članic univerze se povezujejo v okviru Alumni klubov, ki delujejo na ravni posamezne članice in v okviru Alumni zveze Nove univerze. Nova univerza je predana k spoštovanju in varovanju človekovega dostojanstva študentov.
8.7 Področje upravljanja s kadri

Nova univerza si prizadeva za stabilno in kakovostno kadrovsko sestavo pedagoškega/raziskovalnega osebja ter upravno-administrativnega in strokovno-tehničnega osebja. S tem namenom Nova univerza vsako leto pripravi Načrt izobraževanja in usposabljanja visokošolskih učiteljev in sodelavcev ter nepedagoških delavcev in skrbi za njegovo realizacijo. Nova univerza si prizadeva za čim višje zadovoljstvo zaposlenih in varovanje človekovega dostojanstva.
8.8 Področje splošne skrbi za kakovost

Nova univerza si prizadeva za dvig kakovosti njenega delovanja z uresničitvijo postavljenih strateških ciljev v skladu s Strategijo razvoja Nove univerze in strategijami razvoja članic univerze. Spremljanje delovanja in zavzemanja za kakovost izhaja iz poslanstva, vizije in vrednosti ter strateških ciljev Nove univerze, ki so vodilo njenega delovanja. Osrednji dokument, ki opredeljuje delovanje sistema kakovosti je Poslovnik kakovosti Nove univerze, s katerim univerza določa postopke samoevalvacije, pristojnosti, način dela ter ukrepe za spremljanje in izboljševanje kakovosti svojega delovanja.

8.9 Področje Univerzitetne knjižnice Nove univerze

Univerzitetna knjižnica Nove univerze (UKNU) zbira, obdeluje, hrani in posreduje slovensko in tujo znanstveno literaturo, ki pokriva študijska področja članic univerze. Vsem študentom, zaposlenim, sodelavcem in zunanjim brez omejitev želi omogočiti najširši možen dostop do slovenske in svetovne znanstvene in strokovne literature s področji delovanja univerze v fizični in elektronski obliki. S svojo dejavnostjo UKNU podpira študijski proces na članicah in pridruženih članicah  ter raziskovalno dejavnost raziskovalnih organizacij in skupin.
8.10 Področje financiranja dejavnosti

Glavni cilj Nove univerze je doseči ustrezni način financiranja, kar omogoča dolgoročno načrtovanje razvoja univerze in doseganje postavljenih ciljev. 
9 PRILOGE

Priloga št. 1: Zasnova samoevalvacijskega poročila članic Nove univerze. 

Priloga št. 2: Zasnova programskega samoevalvacijskega poročila članic Nove univerze 
Priloga št. 3.: Zasnova poročila notranje programske evalvacije članic Nove univerze 
Priloga št. 4: Medsebojno ocenjevanje visokošolskih učiteljev 
Priloga št. 5: Poročilo o izvedbi predmeta 

Priloga št. 6: Zasnova samoevalvcijskega poročila krajših izobraževanj za podelitev mikrodokazil NU 

Priloga št. 7: Zasnova letnega poročila Nove Univerze.

10 KONČNA IN PREHODNA DOLOČBA
Poslovnik kakovosti začne veljati z dnem sprejema na Senatu Nove univerze.

